laion/Wikipedia-Exotic huggingface dataset:
Gerónimo Rulli

Gerónimo Rulli (sündinud 20. mail 1992 La Platas) on Argentina jalgpallur, kes mängib värvavahina Prantsusmaa kõrgliigaklubis Marseille Olympique. Ta alustas klubikarjääri Argentina klubis Estudiantes de La Plata, mille meeskonnas debüteeris ta Argentina kõrgliigas hooajal 2012–13. Aastatel 2014–2019 mängis ta Hispaania kõrgliigaklubis Real Sociedad. Hooajal 2019–20 mängis ta Real Sociedadist laenul Prantsusmaa kõrgliiga klubis Montpellier. 2020. aasta septembris sõlmis ta nelja-aastase lepingu Hispaania kõrgliigaklubiga Villarreal. 2021. aastal võitis ta Villarrealiga Euroopa Liiga, kui finaalis alistati penaltiseeria järel Inglismaa klubi Manchester United. Rulli skooris penaltiseerias Villarreali 11. penalti ning tõrju seejärel vastasmeeskonna väravavahi David de Gea löögi ja tõi sellega võidu Villarrealile. 2023. aasta jaanuaris siirdus ta Hollandi kõrgliigaklubisse Amsterdami Ajax. 2024. aasta augustis sõlmis ta lepingu Marseille Olympique'iga. 2016. aasta suveolümpiamängude jalgpalliturniiril kuulus Rulli Villarreali olümpiameeskonda. Argentina jalgpallikoondises tegi ta debüüdi 8. septembril 2018 mängus Guatemala vastu. Ta tuli Argentina koondisega 2022. aastal maailmameistriks ja võitis 2024. aastal Copa América, kuid oli mõlemal turniiril Argentina varuväravavaht. Stone, Simon (26. mai 2021). "Villarreal 1–1 Manchester United (11–10 on pens): David de Gea spot kick saved in epic Europa League final shootout". BBC Sport. Vaadatud 26. mail 2021. "Gerónimo Rulli is Marseillais". Olympique de Marseille. 11. august 2024.
Aizupes (Tīnūži vald)

Aizupes on küla (mazciems) Lätis Ogre piirkonna Tīnūži vallas. Küla asub valla kaguosas Ogre linna piiril ja jääb valla keskusest Tīnūžist 5,5, endisest piirkonna keskusest Ikšķilest 8 ning Riiast 37 kilomeetri kaugusele. Aastatel 2004–2021 jäi asula Ikšķile piirkonda. Külas asuvad Ogre tehnikum ja Vidzeme jäähall. Sinna jääb Ledus halle bussipeatus. Seal kasvav sanglepp ümbermõõduga 2,62 ja kõrgusega 23 meetrit on looduskaitse all. Osa külast jääb Ogre Zilie Kalni maastikukaitsealale. Aastal 2018 oli külas 90 elanikku, aastal 2021 oli elanikke 86. Vietvārdu datubāze Autotransporta direcija Latvijas īpaši aizsargājamām dabas teritorijām dabas datu pārvaldības sistēmā OZOLS
Henrik Pürg

Henrik Pürg (sündinud 3. juunil 1996 Tallinnas) on endine Eesti jalgpallur (kaitsja). Ta on mänginud Eesti Premium liiga klubides Nõmme Kalju FC ja Tallinna FC Flora. 2023. aasta hooaja järel teatas Pürg, et lõpetab vigastuse tõttu mängijakarjääri. 2018. aasta juulis liitus Pürg Premium liiga klubiga Tallinna FC Floraga. 2. detsembril 2023 teatas Pürg, et lõpetab vigastuse tõttu oma mängijakarjääri. A-koondise debüüdi tegi Pürg 11. jaanuaril 2019 sõpruskohtumises Soome vastu. Samas mängus tegid oma debüüdi veel Rasmus Peetson, Robert Kirss, Markus Poom ja Tristan Koskor. Eesti karikas Eesti Superkarikas, Üleminekumängud Esiliiga üleminekumängud Kõik mängud UEFA Euroopa Liigas 1 mäng UEFA Meistrite Liigas ja 3 mängu UEFA Euroopa Liigas Superkarikas 4 mäng UEFA Meistrite Liigas, 2 mängu UEFA Euroopa Liigas ja 6 mängu UEFA Euroopa Konverentsiliigas Nõmme Kalju FC U21 Esiliiga B: 2013, 2017 Nõmme Kalju FC Premium liiga: 2018 Eesti karikas: 2015 Tallinna FC Flora Premium liiga: 2019, 2020, 2022, 2023 Eesti karikas: 2020 Eesti Superkarikas: 2020, 2021 Eesti jalgpallikoondislaste loend Henrik Pürg lõpetas vigastuse tõttu karjääri soccernet.ee, 2. detsember 2023 Pürg karjääri lõpetamisest: iga trenniga läks järjest halvemaks, vigastus hakkas juba segama igapäevaelu soccernet.ee, 2. detsember 2023 Ametlik: Flora sai Kaljust oma mängijad juba kätte soccernet.ee, 3. juuli 2018 Soome-Eesti mängu protokoll jalgpall.ee, 11. jaanuar 2019 Henrik Pürg Eesti Jalgpalli Liidu kodulehel Henrik Pürg koondise statistika Eesti Jalgpalli Liidu kodulehel FC Flora profiil Transfermarkti profiil
Kalnāji

Kalnāji on küla (mazciems) Lätis Ogre piirkonna Tīnūži vallas. Küla asub valla kaguosas merepinnast 40 meetri kõrgusel ja jääb valla keskusest Tīnūžist 5, endisest piirkonna keskusest Ikšķilest 10 ning Riiast 40 kilomeetri kaugusele. Aastatel 2004–2021 jäi asula Ikšķile piirkonda. Aastal 2018 oli külas 45 elanikku, aastal 2021 oli elanikke 47. Vietvārdu datubāze
Hedo Türkoğlu

Hidayet Türkoğlu (tuntakse hüüdnime Hedo järgi; sündinud 19. märtsil 1979 Istanbulis) on Türgi endine elukutseline korvpallur, kes mängis korvpalliliigas NBA kokku 15 hooaega ja on hiljem olnud Türgi korvpalliliidu president. Enne NBA-sse siirdumist mängis Türkoğlu aastatel 1996–2000 Türgi klubis Efes Pilsen (nüüdne Anadolu Efes), kellega tuli Türgi meistriks, võitis kaks karikat ning jõudis Euroliigas 2000. aastal nelja parema sekka. Türkoğlu värvati 2000. aasta NBA draft '​i 16. valikuna Sacramento Kingsi, kelle eest tõi ta debüüthooajal keskmiselt 5,3 punkti ja 2,8 lauapalli mängus. Järgmisel, 2001/02. hooajal kerkisid tema keskmised näitajad 10,1 punkti ja 4,5 lauapallini mängus. Pärast kolme hooaega Kingsis vahetati Türkoğlu 2003. aasta suvel San Antonio Spursi, kust ta siirdus pärast üht hooaega Orlando Magicusse. Magicus põhitegijate sekka tõusnud Türkoğlu kogus oma karjääri parimal, 2007/08. hooajal keskmiselt 19,5 punkti, 5,7 lauapalli ja 5 resultatiivset söötu mängus ning valiti tolle hooaja NBA enim arenenud mängijaks. Türkoğlu vahetati 2009. aastal Toronto Raptorsisse ja 2010. aasta suvel Phoenix Sunsi, misjärel naasis ta 2010. aasta detsembris Orlando Magicusse, kus mängis 2013. aastani. Viimased kaks NBA hooaega Los Angeles Clippersis mänginud Türkoğlu lõpetas karjääri 2015. aasta novembris. NBA enim arenenud mängija (2008) NBA uusutulnukate teine viisik (2001) Türgi meister (1997) Kahekordne Türgi karika võitja (1997, 1998) Türkoğlu on Türgi koondisega võitnud hõbemedali 2001. aasta Euroopa meistrivõistlustel ja 2010. aasta maailmameistrivõistlustel. Hedo Türkoğlu – NBA.com Hedo Türkoğlu – Basketball-Reference.com
Guinea riigipeade loend

Guinea riigipeade loend loetleb Guinea presidendid pärast iseseisvumist 1958. aastal.
Kranciems

Kranciems on küla (mazciems) Lätis Ogre piirkonna Tīnūži vallas. Küla asub Mazā Jugla jõe ääres. Aastatel 2004–2021 jäi asula Ikšķile piirkonda. Asula lähistele jääb Kranciemsi dolomiidikarjäär. Seal kasvav tamm ümbermõõduga 4,41 ja kõrgusega 28 meetrit ning Kranciemsi kadakas ümbermõõduga 1,43 ja kõrgusega 9 meetrit on looduskaitse all. Aastal 2009 oli külas 40 elanikku. Vietvārdu datubāze Latvijas īpaši aizsargājamām dabas teritorijām dabas datu pārvaldības sistēmā OZOLS
Turkalne

Turkalne on küla (vidējciems) Lätis Ogre piirkonna Tīnūži vallas. Küla asub valla idaosas Mazā Jugla jõe ääres ja jääb valla keskusest Tīnūžist 10,5, endisest piirkonna keskusest Ikšķilest 15 ning Riiast 44 kilomeetri kaugusele. Turkalnes asub puhkebaas Turbas, selle kõrval asub võõrastemaja Brakas. Külla jääb Turkalne bussipeatus. Seal kasvav tamm ümbermõõduga 5,21 ja kõrgusega 22 meetrit ning Turbase tamm ümbermõõduga 7,44 ja kõrgusega 24 meetrit on looduskaitse all. Küla on tekkinud endise Turkalne mõisa keskuse juurde. 1870. aastal rajati sealsesse Melderkrogsi sauna kool, kus õppetöö toimus algul kahel päeval nädalas. Uus koolihoone valmis 1881. aastal. 1898. aastal liideti Turkalne ümbruskond Ikšķile vallaga. Sealses koolis kestis õppetöö 1915. aastani, siis aga suleti kool sõja tõttu, hoonesse asusid aga vene väeosad. Hiljem rajasid Saksa väed koolimajja talli ja staabihoone. 1919. aastal algas koolis taas õppetöö. 1928. aastal valmis uus kivist koolihoone. 6. oktoobril 1944 toimus Turkalnes lahing Riia poole taanduvate Saksa väeosade ja 2. Balti rinde viienda tankikorpuse vahel. Punaarmee kasutas sealjuures tanke M3 Lee. Aastail 1945–1954 oli küla Turkalne külanõukogu halduskeskuseks. Nõukogude perioodil oli seal kolhoosi Juglas zieds keskasula. 1995. aastal allutati sealne kool Ogre linnale, 1997. aastal viidi see Obresse üle ja õppetöö Turkalnes lõpetati. Aastatel 2004–2021 jäi asula Ikšķile piirkonda. 2010. aastal oli külas 175 elanikku, 2021. aastal oli elanikke 184. Vietvārdu datubāze https://www.turbas.lv/lv/kontakti/ Autotransporta direcija Latvijas īpaši aizsargājamām dabas teritorijām dabas datu pārvaldības sistēmā OZOLS Отчетная карта 5 тк за период с 6 по 8.10.44 г Pamyat-naroda.ru Latvijas pagasti. Enciklopēdija. Rīga : A/S Preses nams. 2001—2002. ISBN 9984-00-412-0. Jānis Strēlnieks "Ceļvedis Ogre" 2.daļa: Tūrisma maršruti rajonā. Ogres tūristu klubs, Ogre 1998.139-141.lpp ISBN 9984-9259-0-0
Mislav Oršić

Mislav Oršić (sündinud 29. detsembril 1992 Zagrebis) on Horvaatia jalgpallur, kes mängib ääremängija või ründava poolkaitsjana Türgi kõrgliigaklubis Trabzonspor ja Horvaatia jalgpallikoondises. Horvaatia kõrgliigas debüteeris ta hooajal 2009–10 Zaprešići Interi meeskonnas. Hooajal 2012–13 lõi ta Horvaatia kõrgliigas 11 väravat. Seejärel liitus ta Itaalia esiliigaklubiga Spezia, kuid läbimurret seal ei teinud. 2014. aastal sõlmis ta lepingu Horvaatia klubiga HNK Rijeka. Hooaja 2014–15 esimeses pooles mängis ta laenul Sloveenia kõrgliigaklubis Celje. Seejärel läks ta laenule Lõuna-Korea kõrgliigaklubisse Jeonnam Dragons, kellega sõlmis 2016. aasta jaanuaris püsiva lepingu. 2016. aasta teises pooles mängis ta Hiina kõrgliigaklubis Changchun Yatai. Aastatel 2017–2018 mängis Oršić Lõuna-Korea kõrgliigaklubis Ulsan Hyundai. 2018. aastal naasis ta Horvaatiasse, liitudes Zagrebi Dinamoga. Hooaegadel 2018/19, 2019–20, 2020/21 ja 2021/22 tuli ta klubiga Horvaatia meistriks. 18. septembril 2019 tegi ta UEFA Meistrite Liiga alagrupimängus Atalanta vastu kübaratriki. 18. märtsil 2021 tegi ta UEFA Euroopa Liiga kaheksandikfinaalis Tottenham Hotspuri vastu kübaratriki, aidates Zagrebi Dinamol kahe mängu kokkuvõttes lõppskooriga 3:2 veerandfinaali jõuda. Nelja ja poole hooajaga lõi ta Horvaatia kõrgliigas 57 väravat. Tema edukaim hooaeg oli 2020/21 (16 väravat). 2023. aasta jaanuaris sõlmis ta lepingu Inglismaa kõrgliigaklubiga Southampton. Southamptoni meeskonnas debüteeris ta 11. jaanuaril 2023 EFL Cupi veerandfinaalis Manchester City vastu. Ainsal korral pääses ta Southamptoni särgis Inglismaa kõrgliigas platsile 21. jaanuaril, kui kohtuti Aston Villaga. Hooaja 2022/23 järel langes Southampton Inglismaa kõrgliigast välja ja Oršić Southamptonis ei jätkanud. 2023. aasta juunis siirdus ta Trabzonspori. Horvaatia jalgpallikoondises tegi Oršić debüüdi 9. septembril 2019 EM-i valikmängus Aserbaidžaani vastu. Koondisekarjääri esimese värava lõi ta 2021. aasta Euroopa meistrivõistluste kaheksandikfinaalis Hispaania vastu. Teise värava lõi ta 2022. aasta maailmameistrivõistluste kolmanda koha mängus Maroko vastu. Ulsan Hyundai Korean FA Cup: 2017 Zagrebi Dinamo Prva HNL: 2018–19, 2019–20, 2020–21, 2021–22 Horvaatia karikas: 2018–19, 2020–21 Horvaatia superkarikas: 2019, 2022 "Saints complete Oršić signing". Southampton FC (inglise). Vaadatud 6. jaanuaril 2023. "Oršić completes Trabzonspor move". Southampton FC. 30. juuni 2023. Vaadatud 30. juunil 2023. "Mislav Orsic: Southampton winger completes move to Turkish side Trabzonspor". BBC Sport. 30. juuni 2023. Vaadatud 1. juulil 2023.
Frigiduse lahing

Frigiduse lahing oli lahing Lääne-Rooma valitseja Eugeniuse ja Ida-Rooma keisri Theodosius I vahel. Lahing toimus 5.–6. septembril 394. aastal tänapäeva Sloveenia aladel. Lahingu võitis Theodosius I, Eugenius lahingu järel hukati. Selle lahinguga taastas Theodosius Rooma keisririigi ühtsuse, kuid seda vaid enda surmani järgmisel aastal, mille järel keisririik lõplikult kaheks jagunes.
Loris Karius

Loris Sven Karius (sündinud 22. juunil 1993 Biberach an der Rissis) on Saksamaa jalgpallur, kes viimati mängis väravavahina Inglismaa kõrgliigaklubis Liverpool. Aastatel 2005–2009 kuulus ta VfB Stuttgarti ja 2009–2011 Manchester City noorteakadeemiasse. Profidebüüdi tegi ta Saksamaa klubis 1. FSV Mainz 05. Saksamaa kõrgliigas mängis Karius esimest korda 1. detsembril 2012 mängus Hannover 96 vastu ning sai 19 kuu ja viie kuu vanuselt Saksamaa kõrgliiga läbi aegade noorimaks väravavahiks. Hooajal 2013–14 kindlustas ta koha Mainzi esiväravavahina. Hooajal 2015–16 sai Karius Saksamaa kõrgliigas kirja üheksa nullimängu ja tõrjus kaks penaltit ning valiti liiga hooaja parima väravavahi arvestuses Manuel Neueri järel teisele kohale. 2016. aasta mais siirdus ta 4,75 miljoni naelsterlingi eest Inglismaa kõrgliigaklubisse Liverpool. Karius kogus kurikuulsust UEFA Meistrite Liiga 2017–18 finaalis Madridi Reali vastu, kui kaks kolmest Madridi Reali väravast sündisid otseselt tema eksimuste tõttu. Aastatel 2018–2020 oli ta Liverpoolist laenul Türgi kõrgliigaklubis Beşiktaş. 2020. aasta septembris läks ta üheks hooajaks laenule Saksamaa kõrgliigaklubisse 1. FC Union Berlini. Aastatel 2008–2014 mängis Karius Saksamaa noortekoondistes.  Loris Karius – pildid, videod ja helifailid Wikimedia Commonsis
2019-20 FC Augsburgi hooaeg

2019-20 Bundesliga hooaeg oli FC Augsburgi saja kahekümne esimene hooaeg klubiajaloos ning kolmekümne üheksas hooaeg Saksamaa kõrgeimas jalgpalliliigas. FC Augsburg lõpetas liiga viieteistkümnendal kohal . Lisaks osales FC Augsburg ka Saksamaa karikavõistlustel, mis lõppes nende jaoks esimese ringiga kui kaotati 1-2 klubile SC Ver.
Kütt (romaan)

"Kütt" (originaalpealkiri inglise keeles "The Hunter") on James Aldridge'i 1950. aastal ilmunud romaan. See on lugu Kanada ürgmetsas küttivast ja karusloomanahkasid müügiks koguvast keskealisest kütist, kes on seotud all asunduses elavate inimestega. Dramaatilised suhted abielus oleva armukesega lõppevad siiski õnnelikult. Kütt : romaan / James Aldridge ; [inglise keelest tõlkinud A. Hint ; illustreerinud I. Torn] Tallinn : Eesti Riiklik Kirjastus, 1963
Kevin Fiala

Kevin Fiala (sündinud 22. juulil 1996 St. Gallenis) on Šveitsi jäähokimängija, kes mängib NHL-i klubis Los Angeles Kings ründajana vasakäärel. Aastatel 2013–2015 mängis ta Rootsi kõrgliiga klubis HV71. 2014. aastal valis Nashville Predators ta NHL-i draft '​is 11. valikuna. 2014. aasta juulis sõlmis ta Predatorsiga kolmeaastase lepingu. Hooaja 2014–15 teises pooles asus ta mängima American Hockey League'is (AHL) Predatorsi noorteklubis Milwaukee Admirals. NHL-is debüteeris ta Predatorsi meeskonnas 24. märtsil 2015 mängus Montreal Canadiensi vastu. Esimese värava lõi ta NHL-is 14. jaanuaril 2016 mängus Winnipeg Jetsi vastu. 2019. aasta veebruaris siirdus ta Minnesota Wildi. 7. aprillil 2021 tegi ta mängus Colorado Avalanche'i vastu oma NHL-i karjääri esimese kübaratriki. 2022. aasta juunis kaubeldi Fiala Wildist Los Angeles Kingsi, misjärel sõlmis Fiala klubiga seitsmeaastase lepingu. 2023. aastal valiti Fiala NHL-i tähtede mängule. 2018. aasta maailmameistrivõistlustel võitis Fiala Šveitsi jäähokikoondise koosseisus hõbemedali. "Man on fire: Fiala scores first NHL hat trick in Wild victory". nhl.com. 8.4.2021. Vaadatud 9.4.2021 "Kings acquire Fiala, sign him to seven-year deal". The Sports Network. 29. juuni 2022. Vaadatud 29. juunil 2022. Kevin Fiala NHL.com lehel Kevin Fiala hockeydb.com lehel
Tallinna Magdaleena Lasteaed

Tallinna Magdaleena Lasteaed on lasteaed Tallinnas Kesklinna linnaosas Kitseküla asumis. Lasteaed asub aadressil Asula tänav 16 1964. aastast. 1993. aasta 1. septembril alustas majas tööd Tallinna Magdaleena Lasteaed-Algkool, mis reorganiseeriti 1. septembril 2007 lasteaiaks. Nime sai 21. veebruaril 1994. Tänapäeval töötab lasteaed kuue rühmaga. Rühmades on 1,5–7-aastasi lapsi.
Heino Mölder

Heino Mölder (20. jaanuar 1935 Tallinn – 4. aprill 2018) oli eesti insener, tehnikateadlane ja professor. Lõpetas Tallinna 21. Keskkooli 1950; Tallinna Arhitektuuri- ja Ehitustehnikumi cum laude 1954;TPI ehitusteaduskonna sanitaartehnika eriala cum laude 1959, aspirant 1962–1966. Tehnikateaduste kandidaat (Исследование работы аэротенков с низконапорной аэрацией и применение их для очистки сточных вод целлюлозно-бумажного производства), V. Kuibõševi nim Moskva Ehitusinseneride Instituut, 1967, kinnitus 1968; tehnikadoktor 1992; dotsent 1971; professor 1992. RPI Eesti Projekt vaneminsener 1959–1961, grupijuht 1961–1962; TTÜs 1964–2018: sanitaartehnika ja hüdraulika kateedri tunnitasuline õppejõud 1964–1965, assistent 1966–1968; TPI vastuvõtukomisjoni ehitusteaduskonna vastutav sekretär 1966–1967; sanitaartehnika kateedri vanemõpetaja 1968–1969, dotsent 1969–1992; keskkonnatehnika instituudi veetehnika professor ja õppetooli juhataja 1992–2000, keskkonnatehnika instituudi direktor 1992–1995, 1997–2000; ehitusteaduskonna dekaan 1995–1997; emeriitprofessor 2000–2018. Külalislektor Rootsi Kuninglikus Tehnikaülikoolis (KTH) 1994, Lappeenranna Tehnikaülikoolis 1994, Helsingi Tehnikaülikoolis 1994. Tööstus- ja kommunaalreovee puhastamine (peamiselt biokeemilisel meetodil); biogeensete ainete eraldamine reoveest, jääkmuda käitlus. Avaldanud üle 140 teaduspublikatsiooni, omab 7 autoritunnistust. Tema juhendamisel on kaitstud 8 kandidaadi- ja 5 magistritööd. NSV Liidu-Soome vahelise Soome lahe vetekaitse alalise töörühma liige 1975–1988; ühingu Teadus lektor 1980–1989; Eesti Veeühingu juhatuse esimees 1993–2000, auliige 2002; AS Tallinna Vesi nõukogu liige 1995–1998; Kutsekoja Energeetika, Mäe- ja Keemiatööstuse Kutsenõukogu liige alates 1995; Ettevõtluse Arendamise Sihtasutuse mittekoosseisuline ekspert alates 1999; TTÜ keskkonnatehnika ja hüdraulika doktorinõukogu teadussekretär 1992–2000; kandidaadiväitekirjade kaitsmise erialanõukogu teadussekretär 1977–1991; TTÜ nõukogu liige 1993–1997; Rahvusvahelise Vee Kvaliteedi Assotsiatsiooni (IAWQ, International Association of Water Quality) ja Euroopa Reoveekvaliteedi Reguleerimise Assotsiatsiooni (EWPCA, European Water Pollution Control Association) nõukogu liige 1993–2000; Tallinna linnavolikogu keskkonnakomisjoni liige 1993–1996; TTÜ Muinsuskaitse Klubi liige alates 1987. 1972 Nõukogude Eesti preemia (bioloogiliste väikepuhastite väljatöötamise ja juurutamise eest, kollektiiv) 1986 NSV Liidu Rahvamajanduse Saavutuste Näituse pronksmedal. Fotograafia, filateelia Tallinna Tehnikaülikooli professorid läbi aegade. Tallinn : Tallinna Tehnikaülikool, 2008, lk. 275-276
Pau López

Pau López Sabata (sündinud 13. detsembril 1994 Gironas) on Hispaania jalgpallur, kes mängib väravavahina Prantsusmaa kõrgliigaklubis Marseille Olympique. Ta alustas profikarjääri RCD Espanyolis, mille põhimeeskonnas debüteeris ta 2014. aasta detsembris Hispaania karikavõistlustel. Hispaania kõrgliigas tegi ta debüüdi 1. veebruaril 2015 mängus Sevilla vastu. Hooajal 2015–16 tõusis López Espanyoli esiväravavahiks. Hooajal 2016–2017 oli ta laenul Inglismaa kõrgliigaklubis Tottenham Hotspur, kuid mänguaega ta seal ei saanudki, kui oli Hugo Llorisi ja Michel Vormi järel kolmas valik väravavahi kohale. 2018. aasta juulis sõlmis ta lepingu Hispaania kõrgliigaklubiga Real Betis. 2019. aasta juulis siirdus ta umbes 23,5 miljoni euro eest Itaalia kõrgliigaklubisse AS Roma, kellega sõlmis viieaastase lepingu. 2021. aasta juulis läks ta laenule Marseille Olympique'i, kellega sõlmis järgmise aasta jaanuaris püsiva lepingu. 2015. aastal debüteeris López Kataloonia jalgpallikoondises. Hispaania jalgpallikoondises tegi ta debüüdi 18. novembril 2018 mängus Bosnia ja Hertsegoviina vastu.  Pau López – pildid, videod ja helifailid Wikimedia Commonsis
Mon Repos (Korfu)

Mon Repos' villa on Kreekas Korfu saarel asuv villa. See asub Kérkyrast lõunas Palaiopolise metsas. Villas sündis Taani ja Kreeka prints Philip, hilisem Briti kuninganna Elizabeth II abikaasa. Samuti on seal sündinud Taani ja Kreeka printsess Sophie ning Taani ja Kreeka printsess Alexia.  Mon Repos (Korfu) – pildid, videod ja helifailid Wikimedia Commonsis Koduleht
Senati väljak (Peterburi)

Senati väljak (vene keeles Сенатская площадь), endiste nimedega Dekabristide väljak (Площадь Декабристов) ja Peetri väljak (Петровская площадь), on Peterburi siselinna üks haljastatud väljakutest. See paikneb Suur-Neeva vasakul kaldal, Iisaku katedraali esisel. Väljakul asub Peeter I-le pühendatud ratsamonument – Vaskratsanik. Iisaku väljak  Senati väljak (Peterburi) – pildid, videod ja helifailid Wikimedia Commonsis
Mere tänav (Kunda)

Mere tänav on tänav Kunda linna põhjaosas. Tänava pikkus on 698 meetrit, tänava-ala laius on algosas 7,5 meetrit, lõpus kuni 17 meetrit. Tänav saab alguse Jaama tänava ristmikult. Kirde poole suundudes ületab Uus-Sadama tee, seejärel Lasteaia tänava ristmikul pöördub põhja suunas ja lõpeb Rakvere maantee ristmikul. Tänava alguses, aadressil Jaama 11 asub Kunda tsemendivabriku kontorihoone, mis on ehitismälestis. Seal tegutseb 1967. aastast Kunda Tsemendimuuseum. Ehitismälestis on ka teisel pool Mere tänavat (Mere 1) rajatud Kunda tsemendivabriku ametnike elamu. Praegu asub seal korteriühistu. Rakvere maantee ja Mere tänava ristmiku juures asub Kunda Vabadussõjas ja II maailmasõjas hukkunute ning terroriohvrite ühishaud, mis on ajaloomälestis ning tähistatud monumendiga. Tänava keskosas paiknevad üksikud mitme korteriga elamud, tänava lõpuosas paiknevad kahel pool kõrghaljastusega rohealad, jalgteed puuduvad. Kunda linna kaart Teeregister(Vaadatud 09.04.2021) Geoportaal(vaadatud 30.03.2021) Vaade Jaama tänavalt kirde suunas Mere tänavale Kunda tsemendivabriku kontori hoone Kultuurimälestiste riiklik register Kunda tsemendivabriku ametnike elamu Kultuurimälestiste riiklik register Vabadussõjas ja II maailmasõjas hukkunute ning terroriohvrite ühishaud Kultuurimälestiste riiklik register
Tori Valla Raamatukogu

Tori Valla raamatukogu on raamatukogu Pärnu maakonnas Tori vallas. Raamatukogu direktor on Ene Michelis. 1. augustil 2019 loodud Tori Valla Raamatukogu on katusorganisatsiooniks kuuele Tori valla territooriumil asuvale haruraamatukogule ja ühele väliteeninduspunktile. Oma töös lähtutakse lisaks põhimäärusele ja kasutuseeskirjadele ka dokumendis „21. sajandi raamatukogu“ püstitatud missioonist, visioonist ja väärtustest. Kõik teavikud on sisestatud e-kataloogi URRAM. Are raamatukogu Sauga raamatukogu Sindi raamatukogu Suigu raamatukogu Tori raamatukogu Urge raamatukogu "Tori Valla Raamatukogu koduleht". Raamatukogu koduleht Raamatukogu põhimäärus "21. sajandi raamatukogu"
Kolgujev

Kolgujev (neenetsi Холңгов) on saar Barentsi meres. Saare pindala on umbes 3700 ruutkilomeetrit. 2011. aastal oli elanike arv 436. Seal elavad neenetsi põhjapõdrakasvatajad, kalurid ja kütid. Kolgujev on künklik, kõrgus merepinnast on kuni 166 meetrit. Kuulub Venemaale. Saare lõunakaldal asub Bugrino küla. Saarel tegeleb naftapuurimisega Arktikneft, kellel on seal umbes 250 töötajat. Töötajad vahetuvad iga 52 päeva tagant.
Ivar Tammeraid

Ivar Tammeraid (sündinud 25. septembril 1941 Tallinnas) on eesti matemaatik, tehnikateadlane ja professor. Lõpetas Tallinna 1. Keskkooli 1960, TRÜ füüsika-matemaatikateaduskonna matemaatika eriala 1965; TRÜ matemaatilise analüüsi kateedri aspirant 1968–1971. Füüsika-matemaatikateaduste kandidaat (Тауберовы теоремы с остаточным членом для некоторых матричных методов суммирования), TRÜ, 1972; dotsent 1979; professor 1997. TTÜs 1966–1968, 1971–…: matemaatika kateedri assistent 1966–1968, 1971–1972, vanemõpetaja 1972–1976, dotsent 1976–1992, matemaatikainstituudi matemaatilise analüüsi aseprofessor 1992–1997, matemaatilise analüüsi professor ja õppetooli juhataja 1997–2012, loodusteaduskonna emeriitprofessor 2017–…, Loodusteadused ja tehnika, matemaatika: rakendused tehnikateaduses, jääkliikmega Tauberi teoreemid, matemaatika. Avaldanud üle 40 teaduspublikatsiooni., TPI matemaatika kateedri juures tegutsenud matemaatikaseminari juhataja 1974–1986; olnud TTÜ nõukogu teaduskomisjoni liige; Eesti Matemaatika Seltsi asutajaliige 1987–…; Eesti TA toimetiste retsensent 1987–…; Eesti Teadusfondi retsensent 1987–…; TTÜ matemaatika-füüsikateaduskonna nõukogu liige 1993–2003; TTÜ matemaatikainstituudi matemaatilise analüüsi õppetooli juhataja 1997–2012. TPI suur teenetemedal „Mente et Manu“ 1986 TPI tänukiri üliõpilaste väga hea ettevalmistamise eest üleliiduliseks matemaatika olümpiaadiks (IV koht) 1989 TTÜ tänukiri 1991. Tallinna Tehnikaülikooli professorid läbi aegade. Tallinn: Tallinna Tehnikaülikool, 2008, lk. 424-425 Ivar Tammeraid Eesti Teadusinfosüsteemis Osalenud TPI spordiüritustel, esindanud TPId Eesti NSV kõrgkoolide õppejõudude spartakiaadidel ja Balti vabariikide tehnikakõrgkoolide õppejõudude võistlustel; I spordijärk suusatamises ja orienteerumises, orienteerumisvõistluste rajameister ja võistluskaartide korrigeerija; jooks ja aiandus. Ivar Tammeraid Eesti Teadusinfosüsteemis